R. Kaliňák, podpredseda vlády a minister vnútra SR: (2007-10-23):
Vo vzťahu k pánovi poslancovi Lipšicovi chcem povedať, že ak prejde návrh pána poslanca Pučíka, bude sa to týkať všetkých, čiže vlastne aj vaša požiadavka na Zbor väzenskej a justičnej stráže bude zachovaná. Chcem povedať, že zbor áno, súťaží o druhé miesto s colníkmi v zásade o to, kto bude väčší. Zbor je väčší? No, je o niečo, myslím. Tu sú. Colníci sú súčasťou, majú služobný pomer a sú súčasťou zákona. Áno, sociálny máme spoločný. V každom prípade sú ozbrojený zbor, pretože sú ozbrojení. Ale okrem iného chcem povedať, čiže súhlasím s týmto návrhom. A  takisto návrh pána poslanca Pada. Nuž, či to ustanovím ja ako minister,0 alebo ja podpíšem všeobecne záväzný predpis, je asi jedno a to isté. Rád by som k tomu povedal, že už moji predchodcovia tak pán minister Palko, aj minister Pado ustanovili pre Bratislavu osobitný rizikový príplatok. Čiže pokiaľ zvyšok Slovenska mal, a teraz poviem číslo, ktoré iba tipujem, neviem, či je presne také, mal 2 800 korún, Bratislava mala 3 500 napríklad plus mínus. Čiže tento príspevok na bývanie vlastne zohľadňuje túto časť, ktorú odstraňujeme v budúcnosti, a zohľadňuje to, že v určitých lokalitách Slovenska sú zvýšené nároky na bývanie a tam vlastne bude smerovať tá podpora. Žiadny policajt nebude vylúčený. Len pravda je taká, že chceme skôr inou cestou ísť smerom k policajtom, ako práve im platiť len peniaze. Skôr by sme radi to stabilizovať cestou bytov. To je vec, ktorá je smerujúca a pre rozpočet ministerstva vnútra aj lepšia, lebo míňame na sociálne aspekty kapitálové výdavky, a nie mandatórne, čo je problém, samozrejme, do budúcich rokov. Čiže, čo sa týka toho vyjadrenia, teraz vám neviem presne povedať to číslo, ale vieme, že pre budúci rok preventívne v úvode počítame s Bratislavou a Trnavou, teda s týmito dvoma krajmi plus s osobitnými ustanoveniami v niektorých častiach krajských miest. Ale nevieme to číslo presne vyrátať, ja ho teraz neviem presne, hoci ten návrh, ktorý bol v samotnom návrhu zákona, nebol presný, to sa ospravedlňujem, a tam sme naozaj urobili chybu. Čiže vlastne vo všetkých tých požiadavkách ten zákon vyhovuje a myslím, že práve prijatím toho prvého pozmeňujúceho návrhu pána predsedu výboru Pučíka vlastne bude obstaraná aj otázka Železničnej polície, ktorá bezpochyby môže mať tie isté problémy, len preto sme to nenavrhovali aj za ostatných, lebo nikomu nemôžeme vstupovať do jeho kapitoly. Ja neviem určiť, či Slovenská informačná služba alebo Železničná polícia má takýto príspevok a má naň hlavne vyčlenené finančné zdroje. My máme a budúci rok vlastne s tým začíname v určitých častiach s tým, že vždy na konci roka z ušetrených finančných prostriedkov máme možnosť tento prostriedok vyplatiť. Minulý rok to napríklad bolo 62 miliónov rozdelených medzi všetkých policajtov slúžiacich na obvodných oddeleniach s tým, že sme to nevyplácali ako príspevok na bývanie, čo by nám zjednodušilo, ale museli sme ísť cestou odmien, kde boli aj odvody a veľmi komplikovaný mzdový systém, že tým, že vianočné de facto odmeny ako keby dostali niektorí až v máji. Čiže tento príspevok na bývanie odstraňuje túto komplikovanosť a zjednodušuje celý ten systém a nahrádza a vlastne aj pravým menom pomenúva tú aktivitu, na ktorú vtedy nemali zákonné podmienky predchádzajúci ministri, kedy už rozdeľovali oni, že Bratislava aj Trnava má diferenciálny prístup v rámci služby. Ďakujem pekne všetkým poslancom.